

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prishtinë, më 13.01.2025**

Autoriteti i Konkurrencës i Republikës së Kosovës, mbështetur në nenet 11, 13, 17. të Ligjit Nr. 08/L-056 për Mbrojtjen e Konkurrencës, të Publikuar në Gazetën Zyrtare, datë, 14 Qershor 2022, Udhëzimit Administrativ 02/2023 Për Mënyrën e Paraqitjes së Kërkesës dhe Kriteret për Konstatimin e Përqendrimit të Ndërmarrjeve shpallë këtë :

NJOFTIM I PËRQENDRIMIT

Autoriteti i Konkurrencës i Republikës së Kosovës me datë; 18.12.2024, me Nr. Prot. 811/24-01/H ka pranuar kërkesën për Njoftim të Përqendrimit lidhur me krijimin e një shoqërie të re me përgjegjësi të kufizuar në pajtim me legjislacionin kosovar, të cilën do ta emërojnë “ Hyper Aktive Holding”, ose sipas marrëveshjes ndërmjet palëve ( tani e tutje referuar si “ HoldCo” ose , si dhe “Hyper Aktive Holding”), si dhe transferimin e 40% të pronësisë që Fundway zotëron në Shoqerine Target tek “Balfin”.

Njoftimi për Përqendrim është i bazuar në Marrëveshjen e lidhur me datë 30 Shtator 2024, e lidhur mes palëve në përqendrim, përkatësisht Fundeway dhe Balfin nënshkruan kushtet fillestare të marrëveshjes.

**Fundway L.L.C.,** është shoqëri me përgjegjësi të kufizuar, me numër unik identifikues 810804395, me seli në rr. Perandori Justinian Nr.69, në Prishtine, e cila aktivitet primar ka menaxhimin e investimeve në sektor të ndryshëm si sigurime, zhvillim të softverëve, argëtim, ndërtim, patundshmëri, shitblerje etj.

**Balfin- “Balkan Finance Investment Group” SHPK.,** shoqëri tregtare me përgjegjësi të kufizuara, e themeluar në pajtim me ligjet e Republikës së Shqipërisë, e regjistruar pranë Qendrës Kombëtare të Biznesit në Shqipëri me numër të biznesit: (NUIS):K72223031K, Rr Papa Gjon Pali II, Ndërtesa Nr.12, Kati 11, zyra nr. 1100, Njësia bashkiake nr.2, Tiranë, Shqipëri, njihet si një nder kompanitë liderë në fushën e investimeve në regjionin e Ballkanit Perëndimor.

**Unlimited Gaming SHPK**., shoqëri me përgjegjësi të kufizuara, me emër tregtar “ Hyper Aktive”

me numër të biznesit:811860106, dhe me adrese në qendrën tregtare Prishtina Mall, Graçanicë, e cila dhe ka ndërtuar ekspertizë profesionale në menaxhimin e parqeve argëtuese ( tani e tutje referuar si “Shoqëria Target”). Shoqëria target aktualisht zotërohet 100% nga Fundway L.L.C.

Njoftohet, Përfaqësuesi i Autorizuar se nga data 10.01.2025 Autoriteti konsideron se lënda është e kompletuar (e plotë) me ç‘rast nga kjo datë, Autoriteti fillon procedurën e vlerësimit të përqendrimit.

Autoriteti, fton palët e interesuara të shprehin opinionet e tyre për transaksionin e njoftuar. Opinionet mund të dërgohen pranë Autoritetit të Konkurrencës së Republikës së Kosovës, me Adresë Rr. Migjeni kati VI [ish objekti i bankës së Lubjanës] Nr. tel :+381 /0/ 38 200 10982, apo në email adresën: info.konkurrenca@rks-gov.net, në afatin prej 15 ditëve nga dita e publikimit në webfaqe të AKRK-së.